
	Workshop „Patologia varstnicului, evaluare clinica (specifica), consiliere suportiva si activitati ocupationale. Studii de caz”

Coordonator: Dr. Psih. Cristina STOIAN
	2 ore/2 credite
	Workshopul este dedicat abordării integrate a persoanelor vârstnice instituționalizate în centre rezidențiale și cămine de îngrijire permanentă, populație caracterizată frecvent prin multimorbiditate, sindroame geriatrice, fragilitate biologică, declin cognitiv și diferite grade de dependență funcțională. Activitatea urmărește dezvoltarea competențelor necesare pentru evaluarea clinică specifică vârstnicului, conceptualizarea psihologică a cazurilor complexe și implementarea intervențiilor suportive și ocupaționale adaptate nevoilor individuale.

Participanții vor explora particularitățile procesului de îmbătrânire, impactul bolilor cronice și neurodegenerative asupra funcționării psihologice și sociale, precum și rolul consilierii suportive în gestionarea adaptării la pierderi, dependență, instituționalizare și modificările identitare asociate vârstei înaintate. Workshopul include studii de caz, exemple de bune practici și modele de activități ocupaționale orientate spre menținerea autonomiei, stimularea cognitivă și emoțională, prevenirea izolării sociale și creșterea calității vieții persoanelor vârstnice.

	Workshop „Menopauza – perspectiva psihologică. De la dezechilibru la claritate”

Coordonator: psih. Cristina GEMANARU

	2 ore/2 credite
	Workshopul abordează perimenopauza și menopauza dintr-o perspectivă psihologică și biopsihosocială, cu accent asupra modificărilor emoționale, cognitive, comportamentale și relaționale care pot apărea în această etapă a vieții femeii. Tranziția menopauzală presupune modificări hormonale și neurobiologice care, în interacțiune cu factorii individuali, relaționali și socioculturali, pot influența dispoziția, somnul, funcționarea cognitivă, imaginea corporală, sexualitatea și calitatea vieții.

Participanții vor analiza particularitățile psihologice ale perimenopauzei și menopauzei, factorii de vulnerabilitate și de protecție, precum și modalitățile de diferențiere între manifestările asociate tranziției menopauzale și tulburările psihologice care necesită evaluare și intervenție specifică. Un accent particular va fi acordat intervenției psihologice, strategiilor de reglare emoțională, managementului stresului, restructurării cognitive și adaptării la schimbările identitare și relaționale.

Workshopul integrează, de asemenea, rolul stilului de viață, al nutriției, activității fizice și somnului, subliniind necesitatea unei abordări interdisciplinare și individualizate. Ghidurile actuale susțin inclusiv utilizarea CBT specifice menopauzei pentru anumite simptome vasomotorii, probleme de somn și simptome depresive asociate menopauzei 

	Workshop „Dincolo de «Te înțeleg»: empatia ca instrument terapeutic. De la teorie la practica psihoterapeutică”
Coordonator: Conf. Univ. Dr. Odette DIMITRIU


	2 ore/2 credite
	· Empatia în psihoterapie – de la atitudine relaţională la instrument terapeutic;

· Delimitări conceptuale (empatie, simpatie, proiecţie, identificare);

· Tehnici de rezonanţă empatică în psihoterapie - modalităţi de “a bate la uşa inconştientului” clientului (perspectiva hipnozei ericksoniene);

· Empatia în situaţiile dificile: Când clientul este furios pe terapeut. Practicarea tehnicii EAR (empatie, asertivitate, respect) – o structură pentru oferirea unui răspuns empatic (perspectiva psihoterapiei cognitiv-comportamentale);  

· Paşi de urmat în comunicarea terapeutică eficientă: tehnica dezarmării; empatia faţă de gânduri; empatia faţă de emoţii; explorarea prin întrebări; mesajele la persoana I; aprecierea autentică.  

	Workshop “Psihologia clinică orientată spre sănătate: integrarea medicinei stilului de viață în evaluarea și intervenția psihologică” Coordonator: Psih. Atena STOICA

	2 ore/2 credite
	Workshopul prezintă o abordare modernă a psihologiei clinice, centrată pe promovarea sănătății și prevenția bolilor cronice, prin integrarea principiilor Medicinei Stilului de Viață în evaluarea și intervenția psihologică. Participanții vor explora relațiile complexe dintre comportamentele de sănătate, funcționarea psihologică și procesele biologice implicate în dezvoltarea și evoluția bolilor cronice netransmisibile. Sunt abordate concepte actuale din neuroștiințe, psihoneuroimunologie, epigenetică și nutrigenomică, precum și modelul integrativ Bottom-Up – Top-Down – Outside-In (BU-TD-OI), utilizat în conceptualizarea clinică și în dezvoltarea planurilor de intervenție. Workshopul oferă instrumente practice pentru integrarea screeningului stilului de viață în evaluarea clinică și pentru dezvoltarea intervențiilor orientate spre schimbarea comportamentală, creșterea rezilienței și optimizarea sănătății fizice și psihice. Sunt prezentate aplicații clinice în psihonutriție, psiho-oncologie, psiho-cardiologie și în managementul tulburărilor afective și anxioase.

	Workshop „Tulburări de personalitate în psihodermatologie”

Coordonator: Psih. Iuliana SUHAIANU, speaker Psih. Cristina VASILESCU

	2 ore/2 credite
	Workshopul explorează relația complexă dintre tulburările de personalitate și afecțiunile dermatologice, din perspectiva psihodermatologiei moderne. Psihodermatologia reprezintă domeniul interdisciplinar aflat la intersecția dermatologiei, psihiatriei și psihologiei clinice, care studiază influențele reciproce dintre piele și sănătatea mintală. Numeroase afecțiuni dermatologice cronice sunt asociate cu distres psihologic semnificativ, iar prezența unor trăsături sau tulburări de personalitate poate influența percepția simptomelor, complianța la tratament, relația cu medicul și evoluția bolii.

Workshopul oferă participanților o perspectivă integrată asupra modelului biopsihosocial în psihodermatologie, cu accent pe identificarea și înțelegerea principalelor tulburări de personalitate întâlnite în practica clinică și impactul acestora asupra managementului pacienților cu afecțiuni dermatologice. Vor fi analizate mecanismele psihologice implicate în amplificarea simptomelor, comportamentele de autovătămare cutanată, dificultățile relaționale și provocările terapeutice asociate. Activitatea include prezentări de caz și aplicații practice utile psihologilor, psihoterapeuților, medicilor dermatologi și altor specialiști implicați în îngrijirea acestor pacienți.

	Workshop „Intervenția psihoterapeutică la adolescenți în era companionilor AI”  Coordonatori: Psih. Conf. Univ. Dr. Emilia OPRISAN, Psih. Daniel CRISTEA

	2 ore/2 credite
	 Cadrul clasic vs. mediul digital actual Adolescența rămâne, în termeni eriksonieni, perioada critică de consolidare a identității prin experimentare relațională și conflict interpersonal pe care învață să-l gestioneze și să-l tolereze. Aplicațiile de companion artificial, prin acomodarea necondiționată și responsivitatea afectivă simulată, ocolesc procesul de dezvoltare normativ specific adolescenței, oferind o alternativă lipsită de fricțiunea relațională necesară - substituind interacțiunea umană spontană, imprevizibilă și adesea frustrantă, cu una perfect calibrată la nevoia momentană. Paradoxul empiric e semnificativ: răspunsurile generate de inteligența artificială sunt evaluate constant de utilizatori ca fiind mai pline de compasiune decât cele formulate de oameni  un artefact al optimizării retorice, nu al reciprocității ontologice specifice relației Eu-Tu (Buber, 1923/1992).
Reperul cultural-filosofic. Distincția lui Buber „Eu-Tu”  rămâne cel mai precis instrument conceptual pentru diferențierea clinică: relația terapeutică autentică presupune reciprocitate ontologică, în timp ce interacțiunea cu un chatbot rămâne structural o proiecție - un Eu-Acesta deghizat retoric în Eu-Tu. Complementar, conceptul lui Sherry Turkle, "conectat, dar singur" (Alone Together, 2011), și teza lui Jonathan Haidt despre tranziția de la "copilăria bazată pe joc" la "copilăria bazată pe telefon" (The Anxious Generation, 2024) oferă cadrul narativ pentru a situa datele epidemiologice într-o poveste coerentă pentru participanți non-tehnicieni.

Evidența de risc clinic documentat Un studiu randomizat controlat de patru săptămâni realizat de MIT Media Lab a găsit că utilizarea zilnică intensivă a chatbot-urilor corelează cu creșterea singurătății și diminuarea conexiunii sociale reale. O evaluare de risc din noiembrie 2025 a Common Sense Media, în colaborare cu Stanford Medicine Brainstorm Lab, a constatat că platformele AI majore sunt fundamental nesigure pentru suportul de sănătate mintală a adolescenților, eșuând sistematic în recunoașterea afecțiunilor psihiatrice și prioritizând constant angajamentul în detrimentul direcționării către îngrijire adecvată, ceea ce a determinat Asociația Americană de Psihologie să emită un avertisment formal privind faptul că interacțiunea cu chatbot-uri AI în scop de sănătate mintală poate avea efecte neintenționate și poate dăuna sănătății mintale.

	Workshop „Gestionarea stresului prin tehnici de mindfulness și reframing ”
Coordonator: Conf. Univ. Dr. Mihaela NEGRESCU

	2 ore/2 credite
	Workshopul oferă participanților o perspectivă aplicată asupra gestionării stresului prin integrarea a două abordări complementare și validate științific: mindfulness și reframing cognitiv. Într-un context profesional și personal caracterizat de solicitări crescute, presiune și schimbare continuă, dezvoltarea capacității de autoreglare emoțională și cognitivă devine esențială pentru menținerea sănătății psihice și a performanței.
Participanții vor înțelege mecanismele psihologice și neurobiologice implicate în răspunsul la stres și vor explora modalități practice prin care pot dezvolta o relație mai adaptativă cu propriile gânduri, emoții și experiențe dificile. Prin exerciții experiențiale, tehnici de mindfulness și metode de restructurare cognitivă și reframing, participanții vor învăța să reducă reacțiile automate la stres și să construiască perspective mai flexibile și mai funcționale asupra provocărilor cotidiene. Workshopul pune accent pe aplicabilitatea imediată a instrumentelor prezentate atât în viața personală, cât și în activitatea profesională.

	Workshop „De ce eșuează intervențiile organizaționale? Cum proiectăm schimbări care produc efecte reale”
Coordonator: Psih. Dr. Alexandru GAIANU

	2 ore/2 credite
	Intervențiile organizaționale sunt utilizate frecvent pentru a îmbunătăți performanța, starea de bine și adaptarea angajaților. Cu toate acestea, numeroase programe de dezvoltare, traininguri sau inițiative de schimbare generează efecte limitate sau își pierd impactul la scurt timp după implementare. Cercetările recente din psihologia muncii și organizațională arată că succesul unei intervenții depinde nu doar de calitatea acesteia, ci și de modul în care este proiectată, implementată și integrată în contextul organizațional.

Workshopul propune o perspectivă bazată pe dovezi asupra factorilor care determină succesul sau eșecul intervențiilor organizaționale, pornind de la literatura contemporană privind implementarea schimbării și evaluarea intervențiilor. Participanții vor analiza principalele capcane întâlnite în practică, precum diagnosticul insuficient al problemelor organizaționale, alegerea unor intervenții nealiniate contextului, implicarea redusă a actorilor-cheie, lipsa susținerii manageriale și evaluarea inadecvată a rezultatelor. Pornind de la studii de caz și exerciții aplicative, workshopul va prezenta un model decizional care sprijină psihologul organizațional în alegerea și proiectarea intervențiilor adecvate. Accentul va fi pus pe identificarea mecanismelor psihologice vizate de intervenție, analiza contextului organizațional și selectarea strategiilor cu cea mai mare probabilitate de a produce schimbări sustenabile. 
Participanții vor lucra pe situații reale și vor exersa formularea unor planuri de intervenție fundamentate științific, cu accent pe integrarea dovezilor empirice în practica profesională și pe evaluarea impactului intervențiilor asupra angajaților și organizației.

	Workshop „Categoria de populație cea mai greu încercată în fața diagnosticului oncologic – adolescenții și tinerii adulți (AYA)”  Coordonator: Psih. Iuliana SUHAIANU, speaker Psih. Adrian POGACIAN
	2 ore/2 credite
	În ultimele decenii, s-a acordat o atenție tot mai mare adolescenților și tinerilor adulți (AYA) diagnosticați cu cancer. Blocați între oncologia pediatrică și cea pentru adulți, pacienții cu cancer AYA formează un grup distinct, insuficient studiat și insuficient deservit în îngrijirea oncologică. Definiția intervalului de vârstă AYA, concentrată pe pacienții tineri cu cancer, a evoluat în timp. Există un consens internațional asupra faptului că definiția adolescenței în contextul cancerului variază de la 15 la 19 ani și că adolescența are o tranziție către vârsta adultă tânără, începând cu începutul anilor 20. Cu toate acestea, nu există un acord cu privire la limita superioară de vârstă; au fost utilizați 24, 25, 29, 35 și 39 de ani.

Adolescența și tinerețea sunt etape complexe ale vieții datorită numeroaselor tranziții de dezvoltare, emoționale și sociale. Tinerii își propun să atingă numeroase etape de dezvoltare într-un interval de timp destul de scurt, cum ar fi finalizarea studiilor, dobândirea autonomiei, crearea propriei identități, formarea de relații (romantice), urmărirea unui loc de muncă și independența financiară, întemeierea unei familii.

Obiectivele workshop-ului sunt:

· Priorități privind calitatea vieții la adolescenții și tinerii adulți (AYA) cu cancer

· Prevalența și corelațiile fricii ridicate de recurență a cancerului la adolescenții de vârstă târzie și adulții tineri 
· Creșterea post-traumatică și reziliența la pacienții adolescenți și tineri adulți cu cancer (AYA)


	Workshop „Emotii bune si emotii rele in sportul de performanta – mituri, realitate si functionalitate”
Coordonator: Psih. Andreea RUSU, speaker dr.in Educatie fizica si sport Alina GHERGHISAN

	2 ore/2 credite
	In sportul de performanță, emoțiile sunt adesea împărțite în „bune” și „rele”, iar obiectivul pare să fie eliminarea anxietății, fricii sau furiei și cultivarea permanentă a încrederii și motivației. Cercetările din psihologia sportului arată însă o realitate mult mai complexă: toate emoțiile au o funcție, iar impactul lor asupra performanței depinde de modul în care sunt înțelese, acceptate și gestionate.

Workshopul explorează rolul emoțiilor în sportul de performanță, pornind de la premisa că nu există emoții „bune” sau „rele”, ci emoții mai mult sau mai puțin funcționale în raport cu cerințele situației sportive. Participanții vor analiza principalele mituri legate de anxietate, frică, furie, încredere și motivație, precum și impactul acestora asupra performanței sportive. Pe baza celor mai recente cercetări din psihologia sportului, workshopul va aborda relația dintre emoții, activarea psihofiziologică, luarea deciziilor și performanță, oferind strategii practice de reglare emoțională adaptate sportivilor, antrenorilor și psihologilor sportivi. Activitatea include exemple din sportul de înaltă performanță, exerciții aplicative și instrumente utilizabile atât în competiție, cât și în antrenament.

	Workshop „Candidați cu tulburări clinice înalt funcționale în procesul de recrutare și selecție de personal”  Coordonator: Psih. Andreea RUSU, speaker Rodica BREZUICA

	2 ore/2 credite
	Workshopul își propune să ofere profesioniștilor din domeniul resurselor umane și psihologiei muncii o perspectivă echilibrată și bazată pe dovezi asupra evaluării candidaților care prezintă caracteristici asociate unor tulburări psihice înalt funcționale. În contextul actual al diversității și incluziunii în organizații, specialiștii implicați în recrutare și selecție se confruntă tot mai frecvent cu situații în care performanța profesională este bună, însă există indicatori care sugerează prezența unor vulnerabilități psihologice sau a unor diagnostice clinice compatibile cu o funcționare adaptativă.

Workshopul va aborda limitele etice și profesionale ale evaluării psihologice în recrutare, diferența dintre diagnostic și funcționalitate ocupațională, riscurile asociate stereotipurilor și discriminării, precum și modalitățile prin care pot fi formulate recomandări obiective și relevante pentru contextul organizațional. Participanții vor analiza studii de caz și vor exersa metode de integrare a informațiilor provenite din interviu, observație și evaluare psihologică în procesul decizional.

	Workshop „Relatia dintre starea de bine, trasaturile de personalitate si profilul aptitudinal in context organizational la locul de munca”  Coordonator: Psih. Mihaela POPA
	2 ore/2 credite
	Workshopul abordează relația dintre starea de bine psihologică, trăsăturile de personalitate și profilul aptitudinal în context organizațional, cu accent pe modul în care aceste variabile contribuie la adaptarea profesională, performanța în muncă și funcționarea individuală la locul de muncă.

Participanții vor explora principalele modele teoretice ale personalității, aptitudinilor și stării de bine, precum și instrumentele psihologice utilizate pentru evaluarea acestora. Vor fi analizate rezultatele unor cercetări naționale și internaționale privind relațiile dintre trăsăturile de personalitate, resursele individuale, starea de bine și indicatorii relevanți ai performanței profesionale.

Workshopul are un caracter aplicativ și include prezentarea și utilizarea unor scale și instrumente psihologice consacrate, analiza datelor obținute și explorarea relațiilor dintre variabile în contexte ocupaționale diferite. O atenție particulară va fi acordată aplicabilității acestor concepte în psihologia muncii și organizațională, precum și în psihologia transporturilor, inclusiv în evaluarea conducătorilor auto profesioniști și amatori.

	Workshop „Atracția sexuală patologică în tulburările afective – analiză clinică și neurobiologică”  Coordonator: psih. Iuliana SUHAIANU, speaker psih. Radu LECA

	2 ore/2 credite
	Workshopul își propune explorarea relației dintre tulburările afective și modificările comportamentului sexual, din perspectivă clinică, psihopatologică și neurobiologică. Participanții vor analiza mecanismele prin care tulburarea bipolară, depresia majoră și tulburarea de comportament sexual compulsiv influențează dorința sexuală, controlul impulsurilor și funcționarea relațională. Vor fi prezentate manifestările clinice ale hipersexualității și hiposexualității, mecanismele neurochimice implicate, impactul asupra calității vieții și strategiile de intervenție bazate pe dovezi științifice. Workshopul integrează perspective din psihologia clinică, psihiatrie, neuroștiințe și psihoterapie, oferind participanților instrumente utile pentru evaluarea și managementul acestor situații în practica profesională.

	Workshop „Intervenția psihologică în cazul copiilor cu ADHD”  Coordonator: psih. Luminita MUSAT
	2 ore/2 credite
	Workshopul oferă o abordare integrată și aplicată a evaluării și intervenției psihologice în cazul copiilor cu tulburare de deficit de atenție/hiperactivitate (ADHD), urmărind parcursul clinic de la prima întâlnire cu copilul și familia până la elaborarea, implementarea și monitorizarea unui plan individualizat de intervenție.

Participanții vor aprofunda particularitățile manifestării ADHD în copilărie, criteriile de diagnostic și principalele domenii care necesită evaluare: atenția, hiperactivitatea, impulsivitatea, funcțiile executive și funcționarea emoțională, comportamentală, socială și școlară. Un accent important va fi acordat evaluării multimodale și colectării informațiilor din surse multiple – copil, familie, cadre didactice și alte persoane relevante – precum și identificării comorbidităților și diagnosticului diferențial.

Componenta aplicativă urmărește dezvoltarea capacității de formulare psihologică a cazului și de construire a unui plan de intervenție adaptat profilului individual al copilului. Sunt abordate tehnici pentru dezvoltarea autoreglării, controlului impulsurilor, atenției, organizării și funcțiilor executive, precum și strategii de management comportamental, întărire pozitivă și dezvoltare a competențelor emoționale și sociale.

Workshopul evidențiază totodată rolul esențial al intervenției cu părinții, colaborării cu școala și coordonării interdisciplinare, astfel încât intervenția să vizeze nu doar reducerea simptomatologiei, ci și îmbunătățirea funcționării copilului în contextele sale cotidiene. 

	Psih. Dr. Recep GORGULU, cu tema: Performing Under Pressure: Optimizing Performance and Unlocking Potential in Elite Athletes
	
	Elite athletes are constantly required to perform under pressure, where anxiety, expectations, competition, and high stakes can either challenge or enhance performance. This workshop explores the psychological processes underlying performance under pressure and provides practical strategies to help athletes regulate attention, manage emotions, maintain confidence, and optimize decision-making when it matters most. The aim is to help athletes move beyond simply managing pressure toward learning how to work effectively with pressure and use it as a resource for optimal performance.

	Psih. Dr. Recep GORGULU, cu tema: Beyond Performance: Developing Psychological Characteristics Through Sport — Key Insights for Parents
	
	Sport can be a powerful environment for developing psychological characteristics that extend far beyond athletic performance, including resilience, self-confidence, discipline, autonomy, emotional regulation, and coping with setbacks. This workshop explores how these qualities develop through sport and, importantly, how parents can create an environment that supports healthy psychological development. The aim is to provide parents with practical insights into what to say, what to do, and what to avoid before, during, and after competition so that sport becomes a context for both athletic and personal growth.

	Psih. Adrian Pogacian, cu tema:  Ingrijirea holistica a persoanei si ingrijirea centrata pe pacient in oncologie – abordari si diferente
	2 ore/2 credite
	Îngrijirea centrată pe pacient respectă și integrează valorile, preferințele și obiectivele pacientului în procesul decizional clinic și în evaluările rezultatelor. Acest parteneriat dintre furnizorii de servicii medicale și pacient abordează factorii determinanți fizici, mentali, spirituali și sociali ai sănătății pacientului pentru a obține rezultate mai bune. 

Îngrijirea centrată pe pacient este o abordare în care nevoile și preocupările fiecărui pacient privind sănătatea se află în centrul fiecărei decizii luate de echipa medicală. În acest model de îngrijire, pacientul este împuternicit să își stabilească obiective de sănătate, să își exprime rezultatele dorite și să participe activ la planurile sale de tratament alături de echipa multidisciplinară.

Îngrijirea integrală a persoanei reprezintă utilizarea optimă centrată pe pacient a diverselor resurse medicale pentru a oferi serviciile fizice, comportamentale, emoționale și sociale necesare pentru a îmbunătăți coordonarea îngrijirii, bunăstarea și rezultatele în materie de sănătate, respectând în același timp alegerile de tratament ale pacienților.

Îngrijirea integrală a persoanei valorifică o gamă largă de specialiști, precum și partajarea datelor de ultimă generație între acești specialiști, pentru a îmbunătăți gestionarea cazurilor și rezultatele. Programele pilot de îngrijire integrală a persoanei îi învață pe medici să colaboreze cu profesioniștii din domeniul serviciilor sociale și cu partenerii comunitari pentru a îmbunătăți sănătatea publică pentru diverse populații țintă.

O prelegere despre diferența dintre termini, abordare și arie tematică într-o nouă etapă de avans tehnologic în oncologie. Un subiect ce aduce în prim-plan rolul clinicienilor, al pacienților si, nu în ultimul rând, cel al aparținătorilor! 


